Ogne Undertun

Ogne Undertun (født 21. februar 1968 på Ørland) er en norsk politiker (Ap).

Han var medlem av Bjugn kommunestyre fra 2007 og Bjugns ordfører fra 2014 til kommunen opphørte ved utgangen av 2019. Deretter ble han varaordfører i den sammenslåtte Ørland kommune. Den 25. august 2022 ble han valgt til ordfører i Ørland etter at Tom Myrvold hadde sagt fra seg vervet. Han ble ikke gjenvalgt etter kommunevalget i 2023.

Han ble født på Ørland og vokste opp i Bjugn. Han er utdannet adjunkt med tilleggsutdannelse i realfag fra Høgskolen i Nord-Trøndelag fra 1994. Han har også en mastergrad i kunnskaps- og innovasjonsledelse fra 2011. Undertun har vært lærer i grunnskolen i Austertana og i Bjugn. Han var også rektor på Træna til 2003. Fra 2009 til 2014 var han personalsjef i nabokommunen Åfjord.

 Referanser 

Kategori:Ordførere i Bjugn
Kategori:Ordførere i Ørland
Kategori:Ap-ordførere i Sør-Trøndelag
Kategori:Ap-ordførere i Trøndelag
Kategori:Norske pedagoger
Kategori:Personer fra Bjugn kommune